На основу члана 55. став 3. тачка 1. Закона о спорту ("Службени гласник Републике Србије”, број 10/2016) и члана 38. Статута Градског фудбалског савеза Смедерево, Скупштина Градског фудбалског савеза Смедерево на седници одржаној 15.02.2022.године, усвојила је

**С Т А Т У Т**

**ГРАДСКОГ ФУДБАЛСКОГ САВЕЗА СМЕДЕРЕВО**

**I - ОПШТЕ ОДРЕДБЕ**

**Члан 1.**

**Назив, седиште и јавна обележја**

1. Назив савеза је: ГРАДСКИ ФУДБАЛСКИ САВЕЗ СМЕДЕРЕВО.
2. Градски фудбалски савез Смедерево је независна, добровољна, недобитна организација која се може удруживати у складу са спортским законодавством Републике Србије. Основана је у јавном интересу 17.маја. 1975. Године, као правни наследник фудбалског Подсавеза Смедерево основаног 1956.године за општине Смедерево – Велика Плана, на неодређени период.
3. Седиште савеза је: Смедерево, улица Ђуре Даничића 6.
4. Скраћеница Градског фудбалског савеза Смедерево је: ГФС Смедерево.
5. Знак ГФС Смедерево је издужени заобљени троугао (штит) окренут на доле на чијој страни је уцртан симбол тврђаве испод кога се налазе две плаве траке које симболизују Дунав. Сам троугао је из десног угла на лево подељен на две половине од којих је горња површина зелене боје, а доња црне боје и симболизују пољопривреду и црну металургију две основне гране привреде Смедерева. У горњој половини троугла стоје слова ГФС, а по доњем ободу троугла (штита), исписана су слова СМЕДЕРЕВО. Спољњи обод троугла (штита) је зелене боје што симболизује боју фудбалског терена. Линије и слова исписани су златном бојом.
6. Савез има заставу чији изглед утврђује Извршни одбор ГФС Смедерево.
7. ГФС Смедерево има свој печат округлог облика на којем је по ободу ћирилицом исписан текст: ФУДБАЛСКИ САВЕЗ СРБИЈЕ, а испод њега ГРАДСКИ ФУДБАЛСКИ САВЕЗ, а у средини печата је седиште савеза СМЕДЕРЕВО.
8. Савез има штамбиљ правоугаоног облика на коме је исписан назив и седиште ГФС Смедерево и остављен простор за број и датум.

**Члан 2.**

**Правни статус**

1. ГФС Смедерево је једино надлежан да организује и уређује фудбалски спорт на територији града Смедерева.
2. Он је неполитички и недобитни спортски савез заснован на принципима интегритета и спортског духа у складу са принципима фер плеја.
3. Права, дужности и обавезе дефинисани су аутономијом коју му пружа Закон о спорту и прописи ФС Србије.
4. ГФС Смедерево је уписан у регистар спортских организација у складу са законодавством Републике Србије.

**Члан 3.**

**Чланство у спортским организацијама**

1. ГФС Смедерево је члан Фудбалског савеза Србије и обавезао се да ће:

а) увек поштовати Статут, правилнике и одлуке ФСС, ФСР Западне Србије,ФС Подунавског округа,

б) поштовати правила игре,

в) учествовати у раду ФСС, ФСР Западне Србије, ФС Подунавског округа,

г) предлагати своје представнике за органе ФСС, ФСР Западне Србије,ФС Подунавског округа,

д) упућивати на последњу инстанцу све спорове у оквиру националних димензија који настану из, или се односе на примену Статута или правилника ФСР Западне Србије на независни и непристрасни Арбитражни суд, који ће решавати спорове ван редовних судова уколико то није изричито забрањено важећим законима Србије,

ђ) поштовати принципе лојалности, интегритета и спортског духа у складу са принципима фер плеја,

е) поштовати фудбалски календар ФСС, ФСР Западне Србије,ФС Подунавског округа,

ж) представљати и штитити интересе својих клубова пред органима и телима ФСС, ФСР Западне Србије,ФС Подунавског округа,

з) испуњавати своје финансијске обавезе према ФСС, ФСР Западне Србије,ФС Подунавског округа,

и) водити рачуна о осталим правима и обавезама које проистичу из Статута, правилника и одлука ФСС, ФСР Западне Србије,ФС Подунавског округа,

ј) обезбеђивати све чланове као и његове лиге, клубови, играчи, службена лица поштују горе наведене обавезе кроз своје статуте,

к)учествовати са тимовима клубова у такмичењима која организују ФСС, ФСР Западне Србије,ФС Подунавског округа.

л) играти међународне фудбалске утакмице уз сагласност и по правилима ФСРЗС и ФСС, ФС Подунавског округа.

**Члан 4.**

**Људска права, неутралност и недискриминација**

1. ГФС Смедерево је опредељен да поштује сва међународно призната људска права и настојаће да промовише заштиту ових права.
2. ГФС Смедерево је неутралан по политичким и религијским питањима.
3. Дискриминација било које врсте, укључујући и говор мржње против неке земље, приватног лица или групе људи по етничкој, расној, полној, језичкој, политичкој или било којој другој основи је строго забрањена и кажњава се одговарајућом дисциплинском казном.

**Члан 5.**

**Циљеви**

1. Циљеви ГФС Смедерево су:

а) да стално унапређује фудбалску игру и да је афирмише, уређује и контролише на територији града Смедерева у духу фер плеја и његових јединствених, образовних, културних и хуманитарних вредности, нарочито кроз омладинске и развојне програме,

б) да организује фудбалска такмичења у свим категоријама у својој надлежности,

в) да утврђује и унапређује систем фудбалске организације и систем фудбалских такмичења у својој надлежности,

г) да поштује и штити статуте, правилнике, смернице и одлуке ФСС, ФСР Западне Србије, ФС Подунавског округа и, као и правила игре и да обезбеђује да их поштују и њени чланови,

д) да координира активности својих чланова, да штити и поштује њихове интересе и да решава њихове неспоразуме,

ђ) да развија спортску сарадњу и одржава сталне контакте и сарадњу са осталим фудбалским савезима и својим члановима,

е) да развија сарадњу са осталим спортским организацијама на територији Републике Србије,

ж) да подстиче фудбалску игру у духу мира, фер плеја, без дискриминације на политичкој, полној, верској, расној или другој основи,

з) да поштује принципе лојалности, интегритета и спортског духа у складу са принципима фер плеја,

и) да спречава све методе или активности које би могле угрозити интегритет утакмица или такмичења или довести до злоупотребе фудбалске игре,

ј) да контролише и надзире све пријатељске утакмице у свим категоријама које се играју на територији града Смедерева,

к)да контролише и надзире све пријатељске утакмице репрезентације Савеза у свим категоријама,

л)да тежи сталном унапређењу рада своје организације,

љ)да се подстиче развој фудбалске игре у правцу фудбалског надигравања и враћања фудбалске публике на утакмице,

м)нарочито унапређивати рад омладинског, кадетског, пионирског и школског фудбалског спорта,

н)да се обезбеди поштовање аутономности органа и одговорних лица у вршењу поверених послова и тражењу њихових одговорности,

њ)да буде домаћин такмичења на међународном и осталим нивоима које организује ФСС, ФСР Западне Србије, ФС Подунавског округа.

**Члан 6.**

**Задаци**

1. На основу постављених циљева ГФС Смедерево има следеће задатке:

а) да нормативно уређује, организује и администрира фудбал на територији града Смедерева,

б) да организује и надгледа фудбалска такмичења из своје надлежности,

в) да нормативно уређује права и дужности сваког члана ГФС Смедерево, доноси одлуке о статусу чланова и доноси остале правне акте и да их обавештава о њиховим обавезама које произилазе из овог и Статута ФСС, ФСР Западне Србије, ФС Подунавског округа,

г) да подстиче рад и обуку свих учесника фудбалске игре, као што су: играчи, судије, тренери, медицинско особље, делегати, администратори и остали фудбалски стручњаци,

д) да подстиче развој сениорског, омладинског, кадетског, пиомирског, женског, футсал, школског и базичног фудбала,

ђ) да унапређује систем фудбалске игре и такмичења, преко својих органа, организација и одговорних лица.

е) да побољшава сарадњу чланова ГФС Смедерево, у решавању међусобних неспоразума,

ж) да ГФС Смедерево опреми потребним апаратима и спортском опремом,

з) да унапређује начин финансирања ГФС Смедерево и клубова,

и) да врши пропаганду спорта и фудбалског спорта посебно,

ј) да обавља остале дужности у најбољем интересу ГФС Смедерево и његових чланова, у складу са законодавством Србије и овим Статутом,и прати рад истих са циљем унапређења стручног рада,

к)да организује стучно-струковне фудбалске организације неопходне за рад савеза,

л)да програмски организује утакмице свих селекција у Савезу, а посебно млађих категорија.

**Члан 7.**

**Промовисање пријатељских односа**

1. ГФС Смедерево ће промовисати пријатељске односе између својих чланова, клубова, службених лица и играча, као и у друштву са хуманитарним циљевима.
2. ГФС Смедерево ће обезбедити потребна институционална средства за решавање интерних спорова који се могу појавити између његових чланова, клубова, службених лица и играча.

**Члан 8.**

**Правила игре**

1. ГФС Смедерево и сви његови чланови играће фудбал у складу с Правилима игре која доноси ИФАБ. Искључиво ИФАБ има право да прописује и мења Правила игре.
2. ГФС Смедерево и сви његови чланови играће футсал у складу с Правилима игре за футсал која доноси ФИФА. Искључиво ФИФА има право да прописује и мења Правила игре за футсал.
3. ГФС Смедерево и сви његови чланови играће фудбал на песку у складу с Правилима игре за фудбал на песку која доноси ФИФА. Искључиво ФИФА има право да прописује и мења Правила игре за фудбал на песку.

**Члан 9.**

**Понашање чланова органа, службених лица и осталих**

1. Сви чланови органа и службена лица дужни су да се у свом раду придражавају Статута, правилника, смерница, одлука и Етичког кодекса ФИФА и етичких одредаба које прописују УЕФА и ФСС.
2. Свако лице и организација која се баве фудбалским спортом, футсалом и фудбалом на песку на територији ГФС Смедерево дужна је да поштује Статут и правилнике ФИФА, УЕФА, ФСС, ФСРЗС, ФСПО и све остале релевантне статуте, као и принципе фер плеја, лојалности, интегритета и спортског понашања.

**Члан 10.**

**Службени језик**

1. Службени језик ГФС Смедерево је српски језик. Сва званична документа и дописи биће сачињени на српском језику.
2. У раду Скупштине ГФС Смедерево у службеној употреби је српски језик.

**II – ЧЛАНСТВО**

**Члан 11.**

**Пријем у чланство, суспензија и искључивање из чланства**

1. Скупштина одлучује о пријему територијалног фудбалског савеза или остале организације у фудбалу у чланство, о њиховој суспензији или искључивању из чланства. Скупштина надлежног територијалног фудбалског савеза одлучује да ли ће неки клуб, окружни/подручни, градски или општински савез да прими у чланство, као и о њиховој суспензији или искључивању из чланства.
2. Пријем у чланство врши се на основу испуњености услова из овог статута. Изврши одбор може само привремено да прими у чланство подносиоца захтева. Исто важи и за територијални фудбалски савез.
3. Статус члана престаје његовим распуштањем, иступањем или искључивањем из чланства. Губитак статуса члана не ослобађа члана његових финансијских обавеза према ГФС Смедерево или према другим члановима ГФС Смедерево већ значи губитак свих права у односу на ГФС Смедерево. Извршни одбор може предузети било које мере ради подршке члану или може обавезати евентуалног правног следбеника члана да испуни све финансијске обавезе члана који је изгубио статус пре пријема у чланство.

**Члан 12.**

**Чланови**

Чланство у ГФС Смедерево доступно је искључиво правним лицима која су основана у складу са важећим законима Републике Србије и која послују и имају седиште на територији ГФС Смедерево. Чланство у ГФС Смедерево може бити директно или индиректно.

Чланови ГФС Смедерево су:

А)Фудбалски клубови, регистровани у ГФС Смедерево,

* Супер лиге,
* Прве лиге “Србија”,
* Српске лиге “Запад”,
* зонске фудбалске лиге,
* окружне-градске фудбалске лиге,
* међуопштинске фудбалске лиге,
* општинске-градске фудбалске лиге,
* лиге млађих категорија (пионирске, кадетске и омладинске),
* футсал лиге (које се играју по правилима за футсал, која издаје Извршни комитет ФИФА),
* женске фудбалске лиге,

Б) Стручне-струковне фудбалске организације

-Организације фудбалских судија Савеза са седиштем у Смедереву, у даљем тексту ССОС,

-Организација фудбалских тренера Савеза са седиштем у Смедереву, у даљем тексту ССОТ.

3. Остале спортске организације из области фудбала могу затражити пријем у чланство у складу са овим Статутом.

4.На захтев, ГФС Смедерево ће потврдити у писаној форми статус члана.

**Члан 13.**

**Фудбалски савез града**

1. ГФС Смедерево покрива одређену територију града Смедерева коју је уредио Закон о територијалном уређењу локалне самоуправе и Извршни одбор ФСР Западне Србије, ФС Србије и ФС Подунавског округа.
2. ГФС Смедерево је у потпуности одговоран за организацију и административно руковођење фудбалским такмичењем на својој територији.
3. ГФС Смедерево је уређен својим Статутом који је усаглашен са Статутом ФС Србије, ФСР Западне Србије и ФС Подунавског округа,
4. Све чланице ГФС Смедерево морају се придржавати одредби Статута ГФС Смедерево и усклађивати своје Статуте и акта са Статутом ГФС Смедерево,
5. Поред Статута, ГФС Смедерево се уређује и ради на основу донетих прописа, правилника, одлука надлежних органа и одговорних лица у ГФС Смедерево, а у складу са Статутом.

**Члан 14.**

1. ГФС Смедерево самостално уређује своју унутрашњу организацију и рад, доноси и остварује програме развоја фудбалског спорта на својој територији, организује и води такмичења територијалних лига, остварује задатке савеза на својој територији, даје мишљења и предлоге о питањима рада виших савеза, учествује у избору представника за органе виших савеза, врши избор органа савеза и остварује друга права, обавезе и одговорности на својој територији.

**Члан 15.**

1. ГФС Смедерево је овлашћени територијални савез за све клубове и стручне-струковне фудбалскеорганизације које су регистроване као чланице ГФС Смедерево.

**Члан 16.**

1. Градски савез је територијални савез за територију града кога чине клубови и стручне организације на тој територији, који самостално уређује организацију и рад у складу са статутима ФСС, ФСР Западне Србије, ФС Подунавског округа и ГФС Смедерево.

**Члан 17.**

1. ГФС Смедерево је основни територијални савез за територију града Смедерева, а чине га клубови и стручне-струковне фудбалске организације на територији града Смедерева.
2. ГФС Смедерево се оснива ако испуњава следеће услове: има најмање осам (8) клубова који се редовно такмиче у сталном фудбалском такмичењу, има организоване стручно-струковне фудбалске организације судија и тренера, има организовано такмичење у општинској, односно градској фудбалској лиги и ако испуњава све просторне, техничке и кадровске услове, утврђене прописима ФС Србије, ФСР Западне Србије и ФС Подунавског округа.

**Члан 18.**

**Фудбалски клубови**

1. Фудбалски клуб је правно лице које учествује у фудбалском такмичењу у оквиру надлежних фудбалских савеза.
2. Сваки фудбалски клуб мора бити члан надлежног фудбалског савеза.
3. Фудбалски клубови доприносе развоју фудбала у Србији кроз испуњавање својих појединачних и заједничких циљева, кроз одговарајуће извршење својих права и обавеза као и кроз учешће у активностима одговарајућих савеза и ФСС.
4. Организација и функционисање фудбалског клуба регулисани су његовим статутом, правилницима и одлукама који морају бити у складу са позитивним прописима Републике Србије и статутима, правилницима, одредбама и одлукама које доносе ФСР Западне Србије, ФС Србије и ФС Подунавског округа.
5. Сваки играч или службено лице фудбалског клуба морају бити исправно регистровани као појединци код општинског-градског фудбалског савеза у складу са одговарајућим правилницима о регистрацији и исти морају писаном изјавом прихватити правила ФСР Западне Србије, ФС Србије и ФС Подунавског Округа.

**Члан 19.**

1. Фудбалски клуб је основна фудбалска организација (аматерски и професионални) који се бави фудбалским спортом ради остваривања такмичарских и других спортских интереса.
2. Фудбалским клубом у смислу одредаба овог Статута сматра се клуб чија се сениорска селекција или најмање две селекције млађих категорија,од којих једна мора бити омладинска,такмичи у редовном такмичењу.
3. Селакцијама млађих категорија у смислу става 2.овог члана сматрају се:омладинци,кадети и пионири.
4. Уколико клуб не испуњава услове из предходног става,привремено губи статутарна права,до поновног испуњења тражених услова.

**Члан 20.**

1. Фудбалски клуб као спортска организација оснива се у одговарајућем облику организовања у складу са законом.
2. Средства фудбалског клуба могу бити у свим облицима својине, у складу са законом.
3. Фудбалски клуб могу оснивати физичка или правна лица.
4. Фудбалски клуб оснива се актом о оснивању у складу са законом, уз упис у регистар који води надлежни државни орган у смислу одредаба Закона о спорту, а постаје члан Савеза регистрацијом у надлежном регистрационом фудбалском савезу и објавом исте у Службеном листу ФСС “Фудбал”.

**Члан 21.**

1. Прописима ФС Србије уређује се регистрација и статус клуба, фудбалера, тренера, судија и других стручњака у фудбалским организацијама.
2. Клубови и савези уписују се у надлежни регистар у складу са одредбама Закона о спорту.

**Члан 22.**

**Остале организације у фудбалу**

1. Фудбалски стручњаци и стручњаци у фудбалу могу се ради уређивања и остваривања стручних питања од заједничког интереса удруживати у стручне-струковне фудбалске организације.
2. Стручне-струковне фудбалске организације посебно се баве питањима судија, тренера, медицинских стручњака, представника за медије и других лица која се баве фудбалом.
3. Стручне-струковне фудбалске организације су огранци одговарајућег савеза по територијалном принципу, у оквиру кога остварују своје функције.
4. Стручне-струковне фудбалске организације немају својство правног лица.
5. Стручна-струковна фудбалска организација стара се о селекцији и обуци стручњака из своје области у складу са циљевима ФСС, ФСР Западне Србије и ФС Подунавског округа.
6. Обука тих стручњака везано за учешће у активностима на територији Србије је једино у надлежности ФСС, ФСР Западне Србије и ФС Подунавског округа и ГФС Смедерево.
7. Свака стручна-струковна фудбалска организација доприноси развоју фудбала у Србији испуњавањем својих индивидуалних и заједничких циљева и одговарајуће спровођење својих права и дужности преко њиховог учешћа у активностима одговарајућег савеза и ФСС.
8. Организација и функционисање стручних-струковних фудбалских организација (судије, тренери, медицински стручњаци, представници медија и друга удружења) регулишу се њиховим сопственим актима, које морају бити у складу са законодавством Србије, статутима, правилницима, директивама и одлукама које доносе ФСС, ФСР Западне Србије, ФС Подунавског округа и ГФС Смедерево.
9. Сваки стручњак мора бити исправно регистрован као појединац код такве стручне-струковне фудбалске организације у складу са одговарајућим правилницима о регистрацији ФСС.
10. Надлежни орган за функционисање и рад стручно-струковне фудбалске организације у Савезу су: Извршни одбор и овлашћена лица ГФС Смедерево.
11. Стручно-струковне фудбалске организације могу предлагати и бити бирани у органе, службе, комисије и службена лица за рад и такмичење, како у ГФС Смедерево тако и за потребе надлежних виших фудбалских савеза.
12. Стручно-струковне фудбалске организације у Савезу старају се о школовању, усавршавању, обуци, семинарима и слично из своје области у складу са планским програмима, прописима и одлукама Савеза.
13. Стручно-струковне фудбалске организације ГФС Смедерево морају имати јасно евидентирано и уређено чланство. У оквиру стручно-струковне фудбалске организације могу убирати чланарину, таксу и слично која ће служити у оквиру финансијских планова ГФС Смедерево, за финансирање активности рада своје стручно-струковне фудбалске организације и ГФС Смедерево.

**Члан 23.**

**Базични и омладински фудбал**

1. Базични и омладински фудбал на територији ГФС Смедерево дефинисан је својим програмом, планом и календаром, који предлаже Комисија за омладински и базични фудбал ФСС, а усваја га Извршни одбор ФСС.
2. Програм базичног и омладинског фудбала ФСС реализује самостално, као и у сарадњи са партнерима из земље и иностранства, што је дефинисано уговорима и протоколима о сарадњи.

**Члан 24.**

**Асоцијације клубова**

1. Асоцијације (конференције клубова) клубова у одговарајућим лигама остварују посебне потребе и интересе клубова, остварују заједничке активности од интереса за рад клубова, изграђују ставове и дају мишљења и предлоге о питањима у вези са спровођењем такмичења.
2. Конференција клубова бира председника конференције из свог чланства за једну (1) такмичарску сезону.
3. Извршни одбор и овлашћена лица ГФС Смедерево су надлежни за заказивање седнице конференције клубова.
4. Конференција клубова (редовна и ванредна) може се заказати, на предлог одређеног броја клубова из те лиге, у току такмичарске сезоне преко свог представника, уз сарадњу и договор са овлашћеним органима и лицима ГФС Смедерево (председник, секретар и комисија за такмичење ГФС Смедерево).
5. Конференција клубова се бави пре свега питањима и предлозима почетка свога такмичења, календаром и временом такмичења, уређивањем свога такмичарског идентитета (терени, дресови и слично), као и другим питањима везаним искључиво за спровођење такмичења својих лига.
6. Конференција клубова лига ГФС Смедерево биће подрђена и призната од стране ГФС Смедерево, Статут и други прописи ГФС Смедерево дефинишу област, овлашћења, права и обавезе ових удружења.

**Члан 25.**

**Статус територијалних савеза, стручних организација, клубова, лига и осталих група клубова**

1. Територијални савези, стручне фудбалске организације, клубови, лиге или било која група клубова која је удружена са ГФС Смедерево биће подређена и призната од стране ФСС, ФСР Западне Србије и ФС Подунавског округа.
2. Овај Статут дефинише делокруг овлашћења, права и дужности савеза, лига и осталих група или комбинација клубова.
3. Њихов статут и правилници морају бити у складу са националним законодавством, статутима, правилницима и одлукама ФС Србије, ФСР Западне Србије, ФС Подунавског округа и ГФС Смедерево.
4. Ниједно физичко нити правно лице (укључујући холдинг компаније и њихова зависна друштва) не могу вршити контролу над више од једног клуба или једне групе или комбинације клубова кад год може бити угрожен интегритет утакмице или такмичења.

**Члан 26.**

**Услови за чланство**

1. Територијални фудбалски савези и остале организације у фудбалу који желе да постану директни чланови ГФС Смедерево поднеће захтев Стручној служби ГФС Смедерево у писаној форми.
2. Клубови, градски и општински савези који желе да постану индиректни чланови ФСС поднеће захтев у писаној форми стручној служби надлежног територијалног фудбалског савеза.
3. Уз молбу подносилац доставља и све услове и документа предвиђена чланом 26. Статута ФСС.

**Члан 27.**

**Захтев и процедура за пријем у чланство**

1. Стручна служба верификује комплетност и садржај документације подносиоца и подноси је уз извештај Извршном одбору. Исто важи и за стручну службу надлежног територијалног савеза када се у чланство примају клубови и окружни/подручни, градски и општински савези
2. Извршни одбор разматра писани извештај и доноси одлуку о томе да ли подносилац захтева испуњава или не испуњава одређене услове, након консултација с надлежним фудбалским савезом; ако су испуњени одговарајући услови, Извршни одбор може да прими подносиоца у привремено чланство и тражиће од Скупштине да потврди или одбије пријем у чланство. Исто важи и за извршне одборе територијалних фудбалских савеза када се у чланство примају клубови и окружни/подручни, градски и општински савези.
3. Подносилац може навести разлоге подношења захтева Скупштини.
4. Ако Скупштина не прими подносиоца захтева у чланство, подносилац аутоматски губи статус привременог члана. Исто важи и за територијалне фудбалске савезе.
5. Сваки нови члан стећи ће права и дужности које доноси чланство чим буде примљен. Његови делегати одмах добијају право гласа и право да буду бирани.
6. Одлука о пријему коју доноси Скупштина и одлука о привременом пријему у чланство коју доноси Извршни одбор објављује се на званичној интернет презентацији ГФС Смедерево. Исто важи и за пријем у чланство територијалних фудбалских савеза.

**Члан 28.**

**Права чланова**

1. Чланови ГФС Смедерево преко својих представника имају права:

а) да буду чланови Скупштине ГФС Смедерево, да буду позивани на Скупштину у одређеном времену и да остварују своје право гласа,

б) да дају предлоге за измену и допуну дневног реда Скупштине,

в) да предлажу кандидате за све органе и тела ГФС Смедерево, ФС Подунавског округа, ФСР Западне Србије и ФСС,

г) да затраже ванредну Скупштину уз подршку осталих делегата,

д) да буду информисани о активностима ГФС Смедерево, ФС Подунавског округа, ФСР Западне Србије и ФСС,

ђ) да учествују у такмичењима и другим активностима које организује ФСС, ФСР Западне Србије и ФС Подунавског округа,

е) да остварују остала права која проистичу из овог Статута, правилника и одлука ГФС Смедерево, ФС Подунавског округа, ФСР Западне Србије и ФСС.

ж)да доносе правилнике који се односе само на њихову административну функцију, организацију и територијалну надлежност (ако је применљиво),

1. Извршење ових права је предмет осталих одредби овог Статута и примењљивих правилника.

**Члан 29.**

**Обавезе чланова**

1. Чланови ГФС Смедерево имају следеће обавезе:

а) да се у потпуности и увек придржавају статута, правилника, директива и одлука ГФС Смедерево ,ФС ПОДУНАВСКОГ ОКРУГА, ФСРЗС, ФСС, УЕФА и ФИФА, и да обезбеде да ову одредбу поштују његови чланови, играчи и службена лица кроз статутарне одредбе,

б) да поштују Правила игре како их је прописао ИФАБ, Правила игре за Футсал и фудбал на песку како их је прописала ФИФА, као и Етички кодекс ФИФА и ФСС, кроз статутарне одредбе,

в) да обзебеде да се избори за тела која доносе одлуке одржавају барем на сваке четири године,

г) да сазивају седнице свог врховног и законодавног органа у редовним интервалима, по правилу једном годишње,

д) да усвајају статутарне одредбе по основу којих се сви неспоразуми на националном нивоу који произлазе или се односе на примену Статута, правилника, директива и одлука ГФС Смедерево искључиво упућују на последњу инстанцу (тј. када буду исцрпљена сва остала интерна правна средства у оквиру ГФС Смедерево ФС ПОДУНАВСКОГ ОКРУГА ФСРЗС и ФСС, нпр. Веће за решавање спорова ФСС), Арбитражном суду за спорт (ЦАС) који ће решавати спор у коначном поступку, уз изузеће сваког редовног суда, уколико то није изричито забрањено важећим законодавством Републике Србије,

ђ) да усвајају статутарне одредбе по којима се сваки међународни спор који произлази из или се односи на примену Статута, правилника, директива и одлука ФИФА, УЕФА или ФСС искључиво подносе на решавање ЦАС-у као последњој инстанци, како је одређено одговарајућим одредбама статута ФИФА и УЕФА,

е) да усвајају статутарне одредбе којима се признаје надлежност Већа за решавање спорова ФСС и да поштују његове одлуке за сваки спор из његове надлежности,

ж) да независно воде своје пословање и обезбеде да на њихове активности трећа лица не врше непримерен утицај у складу са чланом 29. овог статута,

з) да се постарају да њихова тела буду изабрана или именована у складу с процедуром која гарантује потпуну независност избора односно именовања,

и) да учествују у раду Скупштине ГФС Смедерево и да бирају или именују своје делегате за Скупштину (ако је применљиво),

ј) да учествују у процесу доношења одлука на Скупштини и осталим органима или телима ГФС Смедерево (ако је применљиво),

к) да учествују у такмичењима ГФС Смедерево (ако је применљиво) и/или осталим активностима које организује ГФС Смедерево ФС ПОДУНАВСКОГ ОКРУГА, ФСРЗС и ФСС или међународним такмичењима и/или осталим активностима које организују УЕФА и ФИФА у складу са међународним календаром који издаје Савет ФИФА, као и са статутима и правилницима ГФС Смедерево ФС ПОДУНАВСКОГ ОКРУГА, ФСРЗС, ФСС, УЕФА и ФИФА,

л) да су одговорни ГФС Смедерево и да могу бити дисциплински одговорни у случају неиспуњавања ових обавеза или кршења Статута, правилника ГФС Смедерево и одлука његових органа и тела,

љ) да плаћају чланарину и редовно испуњавају своје финансијске обавезе како је предвиђено овим статутом и правилницима,

м) да предлажу надлежним органима ГФС Смедерево измене и допуне његовог Статута и правилника,

н) да воде евиденцију о регистру свих чланова, која ће се редовно обнављати,

њ) да одржавају пуну сарадњу са ГФС Смедерево, његовим органима и телима у циљу даљег развоја фудбалске игре у Србији,

о) да поштују јединство и интегритет ГФС Смедерево,

п) да поштују принципе лојалности, интегритета, спортског понашања у духу фер-плеја,и то кроз статутарне одредбе и да обезбеде да то исто поштују и њихови чланови,

р) да не одржавају било какве везе спортске природе са организацијама које нису признате или са члановима који су супендовани или искључени,

с) да не дозвољавају дискриминацију било које врсте, укључујући говор мржње против било које земље, приватних лица или групе лица по основу етничкoг порекла, расе, боје коже, националне припадности или друштвеног порекла, рода, инвалидитета, језика, религије, политичког или било ког другог убеђења, имовног стања, рођења или другог статуса, сексуалне оријентације или из неког другог разлога,

т) да не одржавају контакте и не сарађују са УЕФА и ФИФА без претходне сагласности ФСРЗС и ФСС,

ћ) да у своје статуте и друга акта унесу одредбе на основу којих признају овлашћење извршном одбору надлежног савеза да може да примењуje мере из чл. 82-83. Статута ГФС Смедерево,

у) да поштују све друге обавезе које произилазе из статута, правилника или одлука ГФС Смедерево ФС ПОДУНАВСКОГ ОКРУГА, ФСРЗС, ФСС, УЕФА и ФИФА,

ф) да верификују статуте који су у складу са захтевима из овог статута, а нарочито у случају територијалних фудбалских савеза, да обезбеде да се њиховим статутима предвиди одговарајуће заступање из редова њихових чланова приликом именовања или избора делегата за учешће у раду Скупштине,

х) да обавештавају ГФС Смедерево о свим изменама и допунама својих статута и правилника, као и листа службених лица овлашћених за потписивање и закључивање правно обавезујућих уговора с трећим лицима и да поштују обавезне одредбе члана 21. став 2. овог статута.

1. Извршење ових обавеза подлеже осталим одредбама у овом Статуту и применљивим правилницима. Чланови ГФС Смедерево дужни су да у своје статуте унесу обавезе из горњег текста које ће важити и за њихове чланове.
2. Повреде горе наведених обавеза од стране било којег члана могу довести до санкција које се прописују овим статутом, Одлуком о етичком кодексу и стандардима понашања чланова ФСС и Дисциплинским правилником ФСС.
3. Повреде става 1, тачка ж) такође могу довести до санкција, чак и ако утицај трећег лица није грешка дотичног члана. Сваки члан ГФС Смедерево сноси одговорност у том смислу за све поступке чланова његових органа проузроковане грубом непажњом или намерним непрофесионалним понашањем таквих чланова.

**Члан 30.**

**Независност чланова и њихових органа**

1. Сваки члан ће пословати самостално и без непримереног утицаја трећих лица.
2. Органи чланова се бирају или именују. Статути чланова треба да предвиде демократску процедуру која гарантује потпуну независност избора или именовања.
3. ГФС Смедерево неће признати ниједно тело свог члана уколико није изабрано или именовано у складу са одредбама става 2. овог члана, чак и ако је то привремено.
4. ГФС Смедерево неће признати ни одлуке које донесу тела која нису изабрана или именована у складу са ставом 2. овог члана.

**Члан 30.**

**Иступање**

1. Члан може иступити из чланства у ГФС Смедерево, које ће ступити на снагу на крају такмичарске године.
2. Писани захтев мора бити достављен Извршном одбору најкасније 6 (шест) месеци пре краја такмичарске године. Извршни одбор ће о томе обавестити надлежни територијални фудбалски савез или лигу. Исто важи и за иступање члана из територијалног фудбалског савеза.
3. Члан који жели да иступи мора да испуни своје финансијске обавезе према ФСС, ФСРЗС, ФС ПОДУНАВСКОГ ОКРУГА ГФС Смедерево и осталим члановима.

**Члан 31.**

**Распуштање члана**

1. У случају распуштања члана, било добровољно, било из законских разлога, његово чланство у ГФС Смедерево престаје с моменталним дејством у тренутку када члан престане да постоји као правно лице.
2. Извршни орган тог члана дужан је да без одлагања обавести Извршни одбор ГФС Смедерево чим почне поступак за распуштање члана.

**Члан 32.**

**Губљење статуса члана**

1. Статус члана се окончава иступањем члана, његовим искључењем или његовим распуштањем.
2. Губљење статуса члана не ослобађа члана од његових финансијских обавеза према ГФС Смедерево ФС ПОДУНАВСКОГ ОКРУГА, ФСРЗС и ФСС.
3. Губљењем статуса члана укидају се права везана за ГФС Смедерево ФС ПОДУНАВСКОГ ОКРУГА, ФСРЗС и ФСС.
4. Одлука о губљењу статуса објављује се у Службеном листу ФСС “Фудбал”.

**Члан 33.**

**Књига чланова**

1. ГФС Смедерево и његови чланови воде евиденције свих својих чланова (Књига чланова) и друге евиденције у складу са одредбама Закона о спорту. Књига чланова садржи следеће податке о сваком члану:

а) јединствени идентификациони (матични) број;

б) назив правног лица

в) правну форму

г) имена овлашћених потписника

д) остале податке, нарочито податке који се односе на лиценирање клубова (нпр. структуру клуба, идентитет, резултате) у складу са одлуком Извршног одбора или условима прописаним Законом о спорту.

1. ГФС Смедерево је у обавези да оформи Kњигу одлука у коју ће уписивати све одлуке донете од стране релевантних органа

**Члан 34.**

**Признања и награде**

1. ГФС Смедерево додељује појединцима и спортским организацијама признања и награде за њихова спортска остварења и посебне доприносе и наступе у корист развоја фудбала у Србији.
2. Извршни одбор усваја Правилник о признањима и наградама укључујући процедуру као и услове и рокове за бирање кандидата.

**Члан 35.**

**Почасни председник и чланови**

1. На предлог Извршног одбора Скупштина може доделити звање почасног председника или почасног члана појединцима за заслуге за развој фудбала на територији Смедерева и Србији.
2. Почасни председник или почасни члан могу учествовати у раду Скупштине, али не могу гласати.

**III - ОРГАНИЗАЦИЈА**

**Члан 36.**

Органи и консултативна тела

1. ГФС Смедерево има следеће органе:

а) Скупштину (законодавни орган),

б) Извршни одбор (извршни орган),

в) Секретаријат (орган за хитна питања),

г) Председника (представнички орган),

д) Заменик председника

ђ) Надзорни одбор (контролни орган),

е) Правна тела (судски орган),

ж) Генералног секретара (административни орган).

1. ГФС Смедерево има следећа консултативна тела:

а) сталне комисије,

б) ад хок комисије.

1. Извршни одбор може дати сталној комисији овлашћење за доношење одлука, како је дефинисано њеним пословником.
2. Сви чланови ових органа и тела ће се придржавати етичког кодекса ФСС у вршењу њихових функција како је дефинисано овим Статутом и одговарајућим правилницима.
3. Члан статутарног органа или тела ГФС Смедерево неће учествовати у доношењу одлука по било ком питању или ставки у којој постоји или се може појавити сукоб интереса.
4. Сви органи и тела ГФС Смедерево бирају се на мандатни период од 4(четири) године.
5. Избори за све органе и тела ГФС Смедерево морају бити потпуно независни, без непримереног спољашњег утицаја и демократски, а одлуке тела који су изабрани супротно овим принципима неће се признати.
6. Гласање преко опуномоћеника у статутарном органу или телу ГФС Смедерево није дозвољено.

**Члан 37.**

Услови за чланство у органима - телима ГФС Смедерево

1. Да би неко лице постало члан статутарног органа или тело ГФС Смедерево, мора испуњавати следеће кумулативне услове:

а) да је држављанин Републике Србије,

б) да је пословно способно лице које је напунило 18 година живота,

в) да је активан у фудбалској организацији (у органима фудбалског клуба, фудбалског савеза и/или огранка фудбалског савеза) у континуитету у последње три године и да је њен члан,

г) да није тренутно суспендован, санкционисан или искључен из ФСС, ФСРЗС, ФС ПОДУНАВСКОГ ОКРУГА ГФС Смедерево или једног од његових чланова или дисциплински кажњаван због повреда интегритета фудбалског такмичења у последњих 5 (пет) година,

д) да није осуђиван за кривична дела предвиђена одговарајућим чланом Закона о спорту,

ђ) да није активни фудбалски судија и фудбалски тренер, нити особа која је то била у последњих годину дана који претходи року за подношење кандидатуре за чланство у статутарном органу/телу ГФС Смедерево,

е) да не врши функцију у органу политичке странке и то: члан главног одбора, председништва, извршног органа,

ж) да није лице које врши јавну функцију у складу са прописима Републике Србије, осим одборника Скупштина јединица локалне самоуправе,

з) да није власник или члан органа спортске кладионице, као и запослени у спортској кладионици,

и) да није лице које се бави услугама посредовања за играче и клубове,

ј) да приликом кандидовања за функцију у статутарном органу или телу, а најмање 15 (петнаест) дана пре одржавања избора, достави доказ о испуњењу услова из претходних тачака, oсим доказе из тачака е) и ж) које ће доставити по ступању на функцију на коју је изабран.

1. Извршни одбор ГФС Смедерево може одредити додатне критеријуме за чланство у статутарном органу или телу, осим критеријума за чланство у Извршном одбору или независним телима (тј. правним телима, Надзорном одбору и Одбору за спровођење избора) које Извршни одбор не може мењати нити допуњавати.
2. Генерални секретар ГФС Смедерево ће верификовати да ли сваки кандидат испуњава наведене услове, као и додатне критеријуме које је прописао Извршни одбор, у оквиру овлашћења из става 2 oвог члана.
3. Пре започињања функције члан статутарног органа или тела мора доставити Стручној служби писану изјаву о следећем:

а) да ће се придржавати и поштовати статуте, правилнике, директиве и одлуке ГФС Смедерево ФС ПОДУНАВСКОГ ОКРУГА, ФСРЗС, ФСС, УЕФА и ФИФА,

б) да ће поштовати Правила игре које издаје ИФАБ и Правила игре футсала која прописује ФИФА, као и Етички кодекс ФИФА и ФСС,

в) да ће радити у најбољем интересу ГФС Смедерево и да ће се уздржати од доношења било које одлуке у случају где се појави конфликт интереса или где се може појавити,

г) да ће поштовати принципе лојалности, интегритета и спортског понашања у духу фер плеја,

д) да ће избегавати сваку дискриминацију укључујући и говор мржње против неке земље, приватног лица или групе људи по основу етничког порекла, расе, боје коже, националне припадности или друштвеног порекла, рода, инвалидитета, језика, религије, политичког или било ког другог убеђења, имовног стања, рођења или другог статуса, сексуалне оријентације или по било ком другум основу,

ђ) да ће у потпуности поштовати услове за обављање функција органа или тела којем припада,

е) да ће признати искључиву надлежност Спортског арбитражног суда (ЦАС) у Лозани (Швајцарска) за спорове на националном нивоу између клубова, играча и тренера и за међународне спорове без обраћања грађанским судовима,

ж) да ће признати надлежност Већа за решавање спорова ФСС за спорове на националном нивоу, зависно од надлежности ЦАС-а.

1. Даном ступања на дужност, члану Извршног одбора аутоматски престаје чланство у Скупштини.
2. Члан органа или тела ГФС Смедерево нема право гласа на седници органа ГФС Смедерево када се одлучује о покретању спора или одустајању од спора против њега, одобравању послова између њега и ГФС Смедерево (сукоб интереса), односно постојања личног интереса при одлучивању о његовој одговорности или разрешењу.

А.Скупштина

**Члан 38.**

Највиши орган ГФС Смедерево

1. Скупштина је највиши орган ГФС Смедерево.
2. Скупштина се конституише у складу с принципима репрезентативне демократије уважавајући значај равноправности полова, интересе женског фудбала и заступања осталих организација у фудбалу.
3. Скупштина се може сазвати као редовна или ванредна Скупштина.
4. Рад обе Скупштине се даље дефинише Пословником о раду Скупштине, који усваја Скупштина.
5. Редовна Скупштина сазива се најмање једанпут годишње.
6. Седницама обе скупштине председава председник. У случају да је председник одсутан Скупштином председава старији потпредседник или генерални секретар.

**Члан 39.**

1. Скупштину чине представници (делегати) који заступају чланове ГФС Смедерево који имају директно чланство, на основу структуре и броја утврђених овим чланом Статута.
2. Поред услова наведених у члану 37. став 1. овог Статута, делегат у Скупштини мора да испуњава услов да има пребивалиште на територији тог савеза најмање 1 (једну) годину, као и да није члан правног тела ГФС Смедерево, нити Надзорног одбора
3. Скупштину савеза чине: представници стручно-струковних фудбалских организација (судија и тренера), клубова Супер лиге Србије, Прве лиге Србије, Српске лиге „Запад“, зоне и нижег степена такмичења, футсала и женског фудбала.

- Стручне организације дају по једног (1) представника

- Клубови Супер лиге, Прве лиге Србије, женског фудбала супер лиге и малог фудбала прве дају по три (3) представника

- Клубови друге Футсал лиге дају 2 (два) представника.

- Клубови Српске лиге „Запад“, женског фудбала прве лиге дају по два (2) представника.

- Клубови зонског , женског фудбала и футсала у редовном такмичењу, дају по једног (1) представника.

- Клубови нижег степена такмичења (Подунавски округ) , дају једног (1) представника који је у тренутку избора представника најбоље пласиран на табели, и његов мандат траје 4 године, сем да оствари пласман у већи ранг такмичења или испадне у нижи ранг такмичења.

- Клубови градске лиге ГФС Смедерево дају по једног (1) представника из обе групе (Прва и Друга градска лига), а избор и усвајање представника вршиће се на конференцији клубова. Уколико се такмичење одвија у једној групи клубови градске лиге ГФС Смедерево дају два (2) представника.

3. Статус и број клубова из тачке 1 овог члана, одређује се према лиги у којој се клуб такмичи у време одржавања Скупштине.

4. Делегате стручно – струковних организација одређује Извршни одбор тих организација.

5. Делегате клубова одређују Извршни одбори тих клубова.

6. Извршни одбор ГФС Смедерево утврђује да ли је избор кандидата за делегате Скупштине извршен у складу са одредбама Статута ГФС Смедерево и доноси одлуку о верификацији мандата представника у Скупштину ГФС Смедерево.

7.Сваки делегат има право на 1 (један) глас у Скупштини. Само присутни делегати имају право да гласају. Присуство седници Скупштине путем видео конференцијске везе сматра се личним присуством. Гласање преко пуномоћника или дописним путем није дозвољено на седницама Скупштине које се одржавају уживо. Када се седнице Скупштине одржавају путем видео конференцијске везе, дозвољено је гласање дописним путем и/или путем интернета.

**Члан 40.**

Састав

1. На Скупштину се поред делегата позивају и следећа лица:

а) почасни председник и почасни чланови ГФС Смедерево,

б) Извршни одбор ГФС Смедерево,

в) председавајући статутарних органа и тела,

г) остали гости које позове Извршни одбор.

1. Чланови Извршног одбора и генерални секретар учествују у раду Скупштине али без права гласа. Док им траје мандат, чланови Извршног одбора и генерални секретар не могу бити делегати у Скупштини ГФС Смедерево.
2. Делегатима у Скупштини ГФС Смедерево који су изабрани у складу са одредбама члана 39. овог статута, мандат траје 4 (четири) године који покрива исти мандатни период као и онај за органе/тела ГФС Смедерево.
3. Сваку замену делегата треба да изврши исти орган који је делегата и изабрао и то за преостали део мандата, што верификује верификациона комисија.
4. Чланови морају да обавесте Стручну службу и дају најновије информације о својим делегатима (укључујући њихове адресе и бројеве телефона).
5. Делегати морају доставити уредно потписано овлашћење одговарајућег члана да би били примљени у Скупштину.

**Члан 41.**

Надлежности

1. Скупштина има следећа овлашћења:

а) усваја или врши измене и допуне овог статута, Пословника о раду Скупштине и Пословника о раду Одбора за спровођење избора,

б) одређује верификациону комисију, бројаче гласова који помажу и генералном секретару приликом поделе гласачких листића за изборе и делегате који ће верификовати записник са Скупштине,

в) усваја или мења дневни ред,

г) усваја записник са претходне Скупштине,

д) усваја извештај о раду у периоду након последње седнице Скупштине,

ђ) утврђује програм развоја и унапређења фудбалског спорта у Србији,

е) утврђује и мења систем фудбалске организације на територији ГФС Смедерево ж) бира председника и чланове Извршног одбора ГФС Смедерево,

з) бира чланове независних тела (тј. правних тела ГФС Смедерево, Надзорног одбора и Одбора за спровођење избора), на предлог Извршног одбора,

и)усваја ревидиране годишње финансијске извештаје, укључујући консолидоване финансијске извештаје и годишњи извештај,

ј) верификује финансијски план који је претходно усвојио Извршни одбор ГФС Смедерево,

к) додељује звање почасног председника и почасних чланова,

л) прима у чланство, суспендује или искључује члана,

љ) разрешава члана органа ГФС Смедерево,

м) разматра и усваја предлоге које подносе чланови ГФС Смедерево по основу директног чланства,

н) распушта ГФС Смедерево и одлучује о располагању финансијским средствима Савеза,

њ) одлучује о другим питањима из своје надлежности у складу са Статутом.

1. Све неопходне материјале који се односе на питања која спадају у надлежност Скупштине припрема Извршни одбор уз помоћ надлежних органа и тела ГФС Смедерево као и стручне службе.

**Члан 42.**

**Дневни ред**

1. Генерални секретар припрема дневни ред на предлог Извршног одбора и чланова.
2. Дневни ред Скупштине садржи следеће обавезне тачке (хронолошким редом):

а) изјаву да су сазив и састав Скупштине у складу са овим статутом;

б) усвајање дневног реда;

в) уводну реч председника;

г) избор два оверивача записника;

д) именовање бројача гласова;

ђ) суспензија или искључивање члана (ако је применљиво);

е) пријем и разматрање записника са претходне Скупштине;

ж) извештај о раду (који обухвата активности у периоду након последње Скупштине);

з) подношење консолидованог и ревидираног биланса стања и биланса успеха, као и извештаја Надзорног одбора;

и) усвајање ревидираних финансијских извештаја;

ј) верификација усвојеног финансијског плана;

к) гласање о предлогу за измене и допуне Статута, Пословника о раду Скупштине и Пословника о раду Одбора за спровођење избора (ако је применљиво);

л) разматрање предлога које су поднели Извршни одбор или чланови у складу с процедуром предвиђеном чланом 27, тачка б) Статута;

љ) распуштање члана органа ГФС Смедерево (ако је применљиво);

м) избор председника и осталих чланова Извршног одбора (ако је применљиво);

н) избор независних тела (тј. правних тела ГФС Смедерево, Надзорног одбора и Одбора за спровођење избора);

њ) пријем у чланство (ако је применљиво).

1. Скупштина неће одлучивати о тачкама које нису увршћене у дневни ред.
2. Дневни ред Редовне скупштине може се мењати под условом да су две трећине делегата присутних на Скупштини и с правом гласа сагласни с таквим предлогом.

**Члан 43.**

Услови позивања, предлагање чланова и кандидата

1. Редовну Скупштину сазива председник ГФС Смедерево или Извршни одбор.
2. Извршни одбор одређује место и време одржавања Скупштине.
3. Генерални секретар шаље званични позив за седницу најкасније 8 (осам) дана пре Скупштине. Позив садржи коначни предлог дневног реда, извештај о раду, ревидиране финансијске извештаје и сва одговарајућа документа за делегате, укључујући коначну листу кандидата (ако је то релевантно).

**Члан 44.**

**Кворум за присуство, кворум за доношење одлука и право гласа**

1. Скупштина доноси одлуке уколико је присутна апсолутна већина (50% +1) од укупног броја делегата (кворум за присуство), а одлуке се доносе простом већином гласова присутних (кворум за доношење одлука), осим уколико се не пропише другачије.
2. Уколико овај кворум не буде остварен, одржаће се друга Скупштина следећег дана на истом месту, у исто време и са истим дневним редом. Кворум за присуство остаје исти.
3. На Скупштини право гласа се остварује преко делегата дизањем руку (тј. подизањем листића различите боје: „за“, „против“, „уздржан“) од стране делегата, уколико Скупштина не одлучи другачије. Ако се дизањем руку не изгласа јасна већина за неки предлог, гласа се прозивањем по азбучном реду. Празни гласачки листићи, неважећи гласови или електронски гласови с којима се манипулисало на било који начин, као и уздржани гласови неће се узимати у обзир приликом рачунања потребне већине.
4. Одлуке ступају на снагу 8 (осам) дана од датума објављивања на званичној интернет презентацији савеза www.gfssmederevo.org, а у изузетним ситуацијама које оправдава хитност конкретног случаја и даном објављивања.

**Члан 45.**

**Избори**

1. Избори се спроводе у складу с Пословником о раду Одбора за спровођење избора и надгледа их Одбор за спровођење избора.
2. Кандидате за председника ГФС Смедерево може да предложи извршни одбор ГФС Смедерево.Чланови савеза су дужни да најкасније 15 (петнаест) дана пре одржавања Скупштине доставе имена кандидата за делегате.
3. Кандидате за остале функције у Извршном одбору (нпр. потпредседници и чланови) предлаже кандидат за председника подносећи листу кандидата сачињену у складу са чланом 46. Статута. Чланови који имају директно чланство, кандидату за председника ГФС Смедерево могу доставити предлоге за ове кандидате.
4. Кандидате за остале статутарне органе (са изузетком Извршног одбора) које бира Скупштина предлажу чланови који имају директно чланство.
5. Кандидатуре из ставова 1) – 3) овог члана морају се доставити најкасније 10 (десет) дана пре седнице Скупштине, сходно члану 37. Статута. Кандидатуре се достављају генералном секретару.

Уколико Генерални секретар утврди да нису испуњени услови из члана 37. Статута, такви предлози ће се одбацити као нестатутарни/нелегитимни и предложени кандидат неће имати право учешћа у изборима. Званична листа кандидата мора се доставити члановима ГФС Смедерево најкасније 8 (осам) дана пре седнице Скупштине на којој се бирају предложени чланови.

**Члан 46.**

**Листа**

1. Листа кандидата за преостале позиције у Извршном одбору биће сачињена на следећи начин:

а) организација фудбалских судија – 1 кандидат

б) организација фудбалских тренера – 1 кандидат

**Члан 47.**

1. Избори се врше по правилу јавним гласањем, а Скупштина може одлучити да се избори врше и тајним гласањем.
2. Избори за места у Извршном одбору врше се на основу предлога председника. Избори се спроводе на следећи начин:

а) Председник ГФС Смедерево,

б) један (1) потпредседника и осталих седам (7) чланова Извршног одбора на основу листе коју утврђује и подноси кандидат изабран за председника ГФС Смедерево сходно члану 45. став 3.

1. Остали избори за статутарне органе ГФС Смедерево се врше на заједничкој листи за свако појединачно тело, тј. у комплету.
2. Да би били изабрани у првом гласању кандидати (чија су имена излистана азбучним редом) или листа морају имати најмање просту већину (50% + 1) важећих гласова присутних делегата који представљају чланове с правом гласа.
3. Уколико нико или ниједна листа не оствари потребну већину обавиће се друго гласање, у којем ће бити изабрани кандидати или листа коју подржи проста већина (тј. већина гласова) важећих гласова делегата који представљају чланове с правом гласа. У случају нерешеног резултата у другом гласању обавиће се треће гласање, у којем ће кандидат или листа која буде имала просту већину важећих гласова делегата који представљају чланове с правом гласа бити изабрана. У случају нерешеног резултата у трећем гласању, резултат избора одређује се жребом који спроводи генерални секретар, а надзире Генерални секретар.
4. Празни гласачки листићи, неважећи гласови или електронски гласови којима се манипулисало на било који начин, као и уздржани гласови неће се узимати у обзир приликом бројања гласова за потребну већину.

**Члан 48.**

**Ванредна Скупштина**

1. Извршни одбор или председник могу сазвати ванредну Скупштину у било које време ако интереси ГФС Смедерево то захтевају.
2. Извршни одбор мора сазвати ванредну Скупштину уколико најмање 1/3 делегата Скупштине то затражи у писаној форми подношењем захтева.
3. Седница ванредне Скупштине може се сазвати највише једанпут у периоду између две редовне седнице.
4. Захтев мора имати образложене разлоге, а у њему ће се навести тачке дневног реда и уз њега доставити одговарајућа документација.
5. Ванредну Скупштину мора сазвати Извршни одбор или председник у року од 15 (петнаест) дана од дана подношења захтева.
6. Уколико се ванредна Скупштина не сазове у овом року, генерални секретар мора одмах, а најкасније у року од 8 (осам) дана од дана истека рока из става 5. овог члана, сазвати ванредну Скупштину у име делегата.
7. Када ванредну Скупштину сазива Извршни одбор или председник, они састављају дневни ред. Када је траже делегати ГФС Смедерево, дневни ред мора да садржи тачке које су они затражили. Извршни одбор може допунити дневни ред.
8. Дневни ред и сва остала релевантна документа, укључујући коначну листу кандидата (ако је релевантно), морају бити послати делегатима ГФС Смедерево најмање 8 (осам) дана пре ванредне Скупштине.
9. Дневни ред ванредне Скупштине не може се мењати током седнице.
10. Одлуке ванредне Скупштине ступају на снагу даном објављивања на званичној интернет презентацији ГФС Смедерево.

**Члан 49.**

Записник

1. Записник води записничар кога одреди Скупштина.
2. Одређени делегати за верификовање записника добиће нацрт записника за разматрање најкасније 15 дана након седнице.
3. Ови делегати могу проследити своје коментаре генералном секретару у року од 30 дана.
4. Овај записник ће бити презентован на следећој Скупштини на усвајање.

Б.Извршни одбор

**Члан 50.**

Састав, избори и мандат

1. Извршни одбор је извршни орган ГФС Смедерево.
2. Извршни одбор има 9 чланова и састоји се од:

а) председника,

б) потпредседника

в) седам (7) чланова.

1. Сваки члан Извршног одбора мора да има активно учешће у фудбалској организацији, као и да приликом кандидовања испуњава услове из члана 37. Статута, изузев подношења доказа из тачака е) и ж) тог члана Статута, које ће доставити по ступању на функцију на коју је изабран. Сви чланови Извршног одбора подлежу проверама подобности и интегритета, како је предвиђено Прилогом ,,А'', а које спроводи Генерални секретар пре њиховог избора или реизбора.
2. Чланови Извршног одбора имају мандат од 4 (четири) године и могу бити поново бирани. Мандати председника, потпредседника и осталих чланова Извршног одбора следе исти изборни циклус. Њихови мандати почињу одмах по завршетку седнице Скупштине која их је изабрала, а истичу по завршетку седнице Скупштине на којој се бирају њихови следбеници.
3. Уколико се појави упражњено место или до 50% упражњених места у Извршном одбору, Извршни одбор попуњава једно или више упражњених места до наредне седнице Скупштине на којој ће бити верификован и потврђен њихов избор за преостали део мандата. Један или више заменика које именује Извршни одбор аутоматски ће се сматрати кандидатима уколико испуњавају услове из члана 37. Статута, изузев подношења доказа из тачака е) и ж) тог члана Статута, које ће доставити по ступању на функцију на коју је изабран. Ако буде упражњено више од 50% места у Извршном одбору, преостали чланови Извршног одбора дужни су да сазову ванредну Скупштину у прописаном року из члана 48. став 5. Статута. Ако у року од седам (7) дана по истеку прописаног рока преостали чланови Извршног одбора не сазову ванредну Скупштину, то ће учинити генерални секретар. Место у Извршном одбору сматра се упражњеним у случају смрти, оставке или трајне спречености члана да обавља своју функцију.
4. Председник ГФС Смедерево може одредити сваком члану Извршног одбора конкретно задужење.

**Члан 51.**

1. Члан Извршног одбора ГФС Смедерево не може бити:

* делегат у Скупштини ГФС Смедерево,
* генерални секретар ГФС Смедерево,
* члан правног тела ГФС Смедерево,
* члан Надзорног одбора,
* запослени у Стручној служби ГФС Смедерево или лице ангажовано од стране Стручне службе.

**Члан 52.**

**Права и обавезе**

1. Извршни одбор има овлашћења да доноси одлуке о свим питањима која не спадају у правну или статутарну надлежност Скупштине или другог органа ГФС Смедерево.
2. Извршни одбор има следеће надлежности:

* припрема и сазива Скупштину,
* утврђује предлог Статута и Пословника о раду Скупштине, Пословника о раду Надзорног одбора и Пословника о раду Одбора за спровођење избора, као и њихове измене и допуне,
* надгледа примену одлука Скупштине,
* предлаже појединце за почасног председника и почасне чланове,
* предлаже финансијске извештаје и усваја финансијски план ГФС Смедерево који ће бити верификован на првој наредној седници Скупштине,
* усваја правилнике ГФС Смедерево који не спадају у надлежност Скупштине,
* обавља остале дужности за које га посебном одлуком овласти Скупштина или овај статут.
* спроводи одлуке и закључке Скупштине и стара се о њиховој реализацији,
* врши општу контролу рада ГФС Смедерево и издаје неопходне инструкције,
* доноси и надгледа стратегију ГФС Смедерево и план рада за текући мандат,
* усваја систем такмичења, календар такмичења за ГФС Смедерево,ФС ПОДУНАВСКОГ ОКРУГА, који је у складу с календаром ФСРЗС и ФСС,
* поставља и разрешава селекторе репрезентација и њихове помоћнике,
* даје препоруке Скупштини везано за утврђени и ревидирани биланс стања и биланс успеха,
* одлучује о наградама и признањима за посебан допринос развоју фудбала у Србији,
* одређује висину чланарине,
* именује представнике ГФС Смедерево у другим организацијама,
* верификује листе фудбалских судија и посматрача суђења из своје надлежности, као и осталих службених лица,
* утврђује листе делегата из своје надлежности, као и осталих службених лица,
* поништава и укида акте својих органа по ванредним правним средствима, изузимајући Надзорни одбор и правна тела,
* одлучује о захтевима и молбама чланова ГФС Смедерево за давање сагласности за статусне промене фудблских клубова и доноси акт о сагласности за статусне промене фудбалских клубова,
* бира и разрешава генералног секретара, на предлог председника,
* поставља и разрешава председнике, потпредседнике и чланове свих сталних и ад хок комисија, осим правних тела ГФС Смедерево и Надзорног одбора,
* разматра годишњи извештај сталних и ад хок комисија, као и извештаје правних тела,
* усваја услове за рад свих статутарних органа и тела,
* усваја организацију Стручне службе, као и њене организационе правилнике на предлог генералног секретара,
* одређује облик и садржај јавних ознака ГФС Смедерево,
* утврђује ценовник и таксе за услуге које пружају ГФС Смедерево и његова Стручна служба,

1. Извршни одбор овлашћен је да одлучује о свим случајевима више силе и осталим

питањима која нису обухваћена овим статутом; такве одлуке доносиће се узимајући у обзир релевантне правилнике ФИФА и УЕФА, као и важеће

императивне прописе.

**Члан 53.**

Седнице

1. Седнице Извршног одбора се сазивају по потреби, а најмање једном(1) у три (3) месеца.
2. Седнице сазива председник или у његовом одсуству заменик председника,а најкасније 8(осам) дана унапред. Ако најмање 1/3 чланова тражи седницу, председник или заменик председника је мора сазвати у року од 15 дана.
3. Уколико се седница не закаже у року из тачке 2. овог члана, седницу мора одмах, а најкасније у року од 8(осам) дана по истеку рока из тачке 2. овог члана заказати генерални секретар.
4. Председник саставља дневни ред седнице. Сваки члан Извршног одбора има право да предлаже тачке за укључивање у дневни ред.
5. Генерални секретар ће учествовати у раду седница Извршног одбора без права одлучивања.
6. Седницама Извршног одбора председава председник, а у његовом одсуству заменик председника.
7. Седнице Извршног одбора нису јавне. Извршни одбор може позвати заинтересовану страну да присуствује седници. Заинтересована страна неће имати право гласа и може изразити своје мишљење само уз дозволу Извршног одбора.

**Члан 54.**

Кворум за присутност и доношење одлука

1. Извршни одбор доноси ваљане одлуке уколико више од половине његових чланова присуствује ваљано сазваној седници. Уколико нема кворума седница ће се аутоматски одржати следећег дана на истом месту у исто време и са истим дневним редом.
2. Све одлуке се доносе уколико их подржи проста већина присутних чланова. У случају нерешеног исхода председавајући има право одлучујућег гласа.
3. Одлуке се доносе дизањем руку ако чланови Извршног одбора другачије не одлуче. Ако чланови Извршног одбора не могу да се физички састану и зависно од ставова 1. и 2. овог члана, одлуке се могу донети и коришћењем других савремених средстава комуникације (нпр. електронске поруке или апликације за слање порука).

В.Секретаријат

**Члан 55.**

1. Секретаријат сачињавају председник, заменик председника, потпредседник.
2. Секретаријат одлучује о питањима која спадају у надлежност Извршног одбора између две седнице, а која захтевају хитно одлучивање.
3. Секретаријат може одлучивати уколико је присутна већина чланова, а одсутни члан може одлучивати и путем факса, е-маила или телефоном.
4. Одлука је донета уколико је подржи проста већина чланова. У случају нерешеног исхода председник има право одлучујућег гласа.
5. Одлуке Секретаријата биће верификоване на следећој седници Извршног одбора.
6. Секретар учествује у доношењу одлука али без права одлучивања.

Г.Председник

**Члан 56.**

1. Председник ГФС Смедерево се бира из редова чланова Скупштине ГФС Смедерево у складу са условима прописаним у члану 37. Статута. Председник ГФС Смедерево којем истиче мандат може бити поново изабран.
2. Председник представља ГФС Смедерево и има својство заступника.
3. Председникове основне одговорности су:

а) да сазива и председава Скупштином, Извршним одбором, као и Одбором за хитна питањаом,

б) да преко Стручне службе спроводи одлуке које доноси Скупштина, Извршни одбор и Одбор за хитна питања,

в) да надгледа програме које одобрава Извршни одбор,

г) да надзире рад генералног секретара и Стручне службе,

д) да одговара за односе између ГФС Смедерево и њених чланова и осталих организација,

ђ) да заступа и представља ГФС Смедерево на свим нивоима.

1. У случају да председник поднесе оставку или буде разрешен од стране Скупштине или је дуже одсутан из било ког разлога, замениће га потпредседник кога овласти Извршни одбор или најстарији потпредседник који у том случају постаје вршилац дужности председника (ВД) са свим правима и овлашћењима до избора новог председника и то за преостали део мандата, у складу са изборном процедуром, али не дуже од 90 дана.

**Надзорни одбор**

**Члан 57.**

1. Надзорни одбор броји 3 (три) члана који нису делегати у Скупштини, а бира га Скупштина,на предлог председника ГФС Смедерево, на период од четири године.
2. Надзорни одбор пуноважно одлучује уколико присуствује већина изабраних чланова, а одлуке се доносе већином гласова присутних чланова.
3. Надзорни одбор врши контролу пословања и извршавања финансијског плана, наменског и рационалног коришћења средстава и стара се о законитости рада ГФС Смедерево и његових органа.
4. Надзорни одбор обавештава Скупштину и Извршни одбор о нађеном стању и мерама које треба предузети.
5. Пословником о раду Надзорног одбора који усваја Скупштна утврђују се задаци и начин рада Надзорног одбора.

Ђ.Правна тела

**Члан 58.**

1. Судска тела ГФС Смедерево су:

а) дисциплинска комисија,

б) комисија за жалбе.

**Члан 59.**

Избори, независност и задаци

1. Чланове правних тела бира Скупштина на предлог Извршног одбора и они се могу поново бирати. Само Скупштина може да их разреши дужности. Они не могу бити чланови било ког другог органа ГФС Смедерево.
2. Члан мора учествовати на седницама и у доношењу одлука путем гласања.
3. Области надлежности и поступака правних тела и тела за лиценцирање подлежу Дисциплинском правилнику и Одлуци о етичком кодексу и стандардима понашања чланова ФСС.

4. Правна тела ће бити састављена од стручних лица која имају знања, способности и специјалистичка искуства која су потребна за адекватно обављање функције у овим телима.

**Члан 60.**

Дисциплинске мере

1. У случају неспортског понашања, кршења Статута, правилника или одлука ФСС, ФСР Западне Србије, ФС Подунавског округа и ГФС Смедерево, правна тела ГФС Смедерево имају овлашћења да примењују дисциплинске мере и одлуке у складу са овим Статутом и дисциплинским правилником.
2. Могуће је применити више од једне дисциплинске мере, заједно са више од једне одлуке по питању одређеног предмета.
3. Може се донети одлука као и други додатак дисциплинској мери. Она дефинише како ће бити извршена дисциплинска мера и наводи предметну страну како да делује.

**Члан 61.**

Дисциплинске мере против чланова и клубова

1. Против чланова, клубова или других правних лица могу се спровести следеће дисциплинске мере:

а) опомена,

в) казна,

г) поништење резултата утакмице,

д) одлука да се утакмица поново одигра,

ђ) одузимање бодова,

е) регистровање утакмице због изостанка,

ж) одузимање награде,

з) забрана трансфера,

и) одигравање утакмица без присуства публике,

ј) одлука о суспензији терена (стадиона),

к) одлука да се утакмица игра на другом стадиону,

л) дисквалификација из текућег такмичења и/или искључење из будућих такмичења и

љ) друге мере утврђене Дисциплинским правилником ФСС.

**Члан 62.**

Дисциплинске мере против појединаца

1. Могу се донети следеће дисциплинске мере против појединаца:

а) опомена,

в) казна,

г) суспензија за одређени број утакмица на одређено или неодређено време,

д) суспензија вршења функције на одређено или неодређено време и

ђ) друге мере утврђене Дисциплинским правилником ФСС.

**Члан 63.**

**Дисциплинска комисија**

1. Дисциплинска комисија утврђује одговорност клубова, играча, фудбалских радника, службених лица, чланова, лиценцираних агената за организацију утакмица и других стручних удружења и посредника, који прекрше Правила фудбалске игре и спортског понашања или се огреше о Статут и друге прописе ГФС Смедерево. Такође је одговорна за надгледање рада фудбалске организације с циљем да се препознају све актуелне нерегуларности у фудбалу (илегално клађење – намештање резултата утакмица, корупција итд.) и кршење Етичког кодекса и да се у складу са Етичким кодексом, Дисциплинским правилником и Статутом ФСС, ФСРЗС и ФС ПОДУНАВСКОГ ОКРУГА, ГФС Смедерево изричу дисциплинске мере члановима ГФС Смедерево.
2. Дисциплинска комисија се састоји од најмање три (3) члана.
3. Дисциплинска комисија доноси одлуке ако су присутна најмање 2 (два) члана.
4. Надлежности и рад Дисциплинске комисије регулишу се Дисциплинским правилником ФСС које доноси Извршни одбор ФСС и односе се на све чланове ГФС Смедерево.
5. Ове одредбе не утичу на овлашћења Скупштине и Извршног одбора у погледу суспензије и искључења чланова.

**Члан 64.**

Комисија за жалбе

1. Комисија за жалбе одлучује по жалбама поднетим против одлука Дисциплинске комисије и других првостепених органа у складу с правилницима ФСС.
2. Комисија за жалбе се састоји од 3 (три) члана.
3. Комисија за жалбе доноси одлуке ако су присутна најмање 2 (два) члана.
4. Надлежности и рад Комисије за жалбе регулисани су Дисциплинским правилником и Етичким кодексом ФСС које доноси Извршни одбор ФСС, а односе се на све чланове ГФС Смедерево.
5. Против одлука које донесе Комисија за жалбе може се уложити жалба искључиво у складу са одредбама овог статута.

Ђ.Сталне и ад хок комисије

**Члан 65.**

Сталне комисије

1. Сталне комисије имају консултативну улогу у ГФС Смедерево и оне о свом раду извештавају Извршни одбор.
2. Одлуком Извршног одбора могу се доделити посебна овлашћења за доношење одлука таквој комисији, која морају бити у складу са овим Статутом, правилницима и одлукама ФСС, ФСРЗС ,ФС ПОДУНАВСКОГ ОКРУГА и ГФС Смедерево.
3. Сталне комисије ГФС Смедерево су:

а) Комисија за омладински и базични фудбал,

б) Такмичарска комисија,

г) Комисија за правна питања,

д) Комисија за женски фудбал,

ђ) Комисија за футсал,

е) Комисија за преглед и пријем терена-стадиона,

ж) Медицинска комисија,

1. Чланове комисија поставља Извршни одбор на мандатни период од 4(четири) године.
2. Извршни одбор дефинише састав, циљеве, права и дужности и овлашћења за доношење одлука као и унутрашње поступке у свакој комисији кроз посебне критеријуме.
3. Одлукама Извршног одбора могу се формирати и други колективни и инокосни органи, а Извршни одбор може донети одлуку да послове и задатке појединих колективних органа обављају инокосни органи (комесар за такмичење, комесар за суђење, дисциплински судија, комесар за истраге, комесар за безбедност, директори лига, руководилац купа и баража, координатор такмичења, официр за интегритет и др.)

**Члан 66.**

Ад хок комисије

1. Извршни одбор може формирати ад хок комисије за посебне дужности и на одређени рок.
2. Извршни одбор поставља председника и чланове, утврђује критеријуме, дефинише циљеве, права и дужности као и рокове за коначни извештај.

Е.Генерални секретар

**Члан 67.**

Постављање и профил

1. Генерални секретар је највиши административни и пословодни орган ГФС Смедерево, руководи радом стручне службе.
2. Генералног секретара именује Извршни одбор на предлог председника.
3. Генерални секретар мора поседовати најмање вишу стручну спрему, најмање три године радног искуства и доказане стручне и организационе способности.
4. Његов радни однос се регулише уговором о раду са ГФС Смедерево према законодавству Србије.
5. За време трајања запослења он не може бити члан ни једног статутарног органа или тела ГФС Смедерево или његових чланова.
6. Генерални секретар ГФС Смедерево за свој рад одговоран је Извршном одбору и председнику ГФС Смедерево.
7. Генерални секретар има заменика. Права, обавезе, одговорности и друга питања која се односе на заменика генералног секретара, уређују се општим актима која се односе на рад стручне службе ГФС Смедерево.

**Члан 68.**

Надлежности

1. Генерални секретар обавља следеће задатке и дужности:

а) води администрацију ГФС Смедерево,

б) примењује одлуке којем донесе одговарајући органи,

в) координира рад свих органа и тела ГФС Смедерево,

г) помаже Извршном одбору и председнику у припремању Скупштина и седница органа и тела ГФС Смедерево,

д) присуствује седницама Скупштине, Извршног одбора и осталим седницама органа и тела у складу са овим Статутом,

ђ) сарађује са књиговодством ГФС Смедерево, издаје рачуне и води евиденцију обавеза клубова према ГФС Смедерево

е) прати финансије, надгледа вођење књиговодства ГФС Смедерево, верификује да нси све активности Савеза у оквиру датог буџета и доставља редовне финансијске извештаје Извршном одбору ,

ж)одговоран је за извршење финансијског плана,

з) одговоран је за извршење финансијског плана у делу наплате потраживања од клубова,

и) представља ГФС Смедерево по одлуци Извршног одбора или председника ГФС Смедерево,

ј) комуницира са јавношћу и даје информације о активностима ГФС Смедерево,

к) обавља остале дужности и задатке које му налажу Извршни одбор и председник ГФС Смедерево.

Ж.Стручна служба

**Члан 69.**

Задаци

1. Стручне службе организује и формира Извршни одбор ГФС Смедерево својим одлукама,
2. Под надзором генералног секретара, стручна служба спроводи дневне послове ГФС Смедерево.
3. Стручна служба се састоји од запослених радника и повремено ангажованих, који помажу генералном секретару у његовим задацима да оствари циљеве ГФС Смедерево.
4. Она даље пружа савете и подршку члановима ГФС Смедерево.
5. Запослени и повремено ангажовани обављају административне, финансијске, комерцијалне, правне, техничке, информатичке и остале задатке и дужности у складу са Правилником о организацији стручне службе.
6. Генерални секретар је одговоран за рад стручне службе.

IV - ФИНАНСИЈЕ

**Члан 70.**

Финансијско пословање и финансијска година

1. Председник, Извршни одбор су одговорни за финансијско пословање ГФС Смедерево у складу са законима Србије.
2. Финансијска година обухвата календарску годину.
3. Секретар прави предлог буџета прихода и расхода за сваку календарску годину и доставља га Надзорном одбору на преглед.
4. Извршни одбор ГФС Смедерево на предлог председника, секретара и других лица у ГФС Смедерево усваја план прихода и расхода за сваку финансијску годину.
5. На крају сваке године финансијско стање (биланс стања и биланс успеха) мора се доставити Надзорном одбору.
6. Надзорни одбор и подноси свој извештај Извршном одбору на разматрање.
7. Извршни одбор подноси оверене финансијске извештаје и финансијски план за предстојећу годину Скупштини на усвајање.
8. ГФС Смедерево има своје банковне рачуне.

**Члан 71.**

Приходи и расходи

1. ГФС Смедерево остварује приходе од:

а) из буџета града Смедерева,

б) чланарине клубова за такмичење у лигама ГФС Смедерево,

в) реклама и маркетинга,

г) донација и поклона,

д) казни,

ђ) судијских такси,

ж) такси за лиценцирање тренера,

з) осталих прихода у складу са Законом,

1. Ова средства ће се користити за следеће трошкове:

а) за помоћ клубовима у складу са рангом такмичења,

б) рад секретара Савеза,

в) ПТТ услуге и слично,

г) канцеларијски материјал и слично,

д) путовања и службени трошкови путовања,

ђ) трошкови селекција ГФС Смедерево,

е) семинари, обуке службених лица ГФС Смедерево,

ж) књиговодствене услуге,

з) остале трошкове проистекле из финансијских планова за текућу годину које доноси и усваја Извршни одбор ГФС Смедерево.

3. Материјално-финансијско пословање ГФС Смедерево се уређује посебним одлукама, решењима и извештајима које доноси Извршни одбор ГФС Смедерево и председник ГФС Смедерево.

**V - ТАКМИЧЕЊА И ПРАВА УЧЕШЋА У ТАКМИЧЕЊИМА**

**Члан 72.**

Такмичење

1. ГФС Смедерево непосредно организује и координира следећа званична такмичења на територији града Смедерева:

а) градску, односно општинску лигу,

б) омладинску, кадетску, пионирску и лигу петлића ГФС Смедерево,

в) такмичење Купа,

г) такмичења у женском фудбалу,

д) такмичење клубова у футсалу

1. Делегирана такмичења не могу реметити остала такмичења која оранизује ФС Подунавског округа, ФСР Западне Србије и ФСС и морају се ускладити са националним календаром који усваја Извршни одбор ФСС.
2. Такмичарски орган на одговарајући начин обавештава клубове и појединце о одлукама.

**Члан 73.**

1. Није дозвољено ни једном комерцијалном привредном друштву, приватном лицу или неком другом правном лицу да поседује контролни утицај или да је већински власник више од једног клуба унутар ГФС Смедерево, ради заштите интегритета такмичења.

**VI - ОСТАЛЕ ОДРЕДБЕ**

**Члан 74.**

Општи акти ГФС Смедерево

1. Општи акти ГФС Смедерево чине Статут, правилници и одлуке које доносе одговарајући органи.
2. Овај Статут је основни и конститутивни правни акт ГФС Смедерево.
3. Сви остали правни акти морају бити у складу са овим Статутом.
4. Да би основни општи акт стручне-струковне организације ступио на снагу, мора претходно бити верификован од стране Извршног одбора ГФС Смедерево.
5. Правилници су општи акти који регулишу специфичне активности које спадају у недлежност ГФС Смедерево.
6. Одлуке су појединачни правни акти засновани на спортској легислативи ГФС Смедерево која се примењује за чланове или појединце који су подређени ГФС Смедерево.
7. Пословник Скупштине уређује питања у вези са организацијом и начином рада Скупштине ГФС Смедерево.
8. Критеријуми су унутрашња правила која се примењују за чланове органа и тела ГФС Смедерево или су описани у овом Статуту.

**Члан 75.**

Измене Статута

1. Сваки члан ГФС Смедерево има право да захтева измене Статута као и Извршни одбор ГФС Смедерево.
2. Такви предлози морају се поднети Комисији за правна питања на разматрање и давање примедби као и за потврђивање да су ти амандмани у складу са националним законодавством.
3. Доношењу Статута претходи организована расправа у фудбалској организацији која траје најмање месец дана. Носиоци расправе су фудбалски савези округа–града–општина, удружења клубова, стручно-струковне организације као и одговарајући органи ГФС Смедерево. У случају хитних разлога за измену Статута, одлуком Извршног одбора рок за јавну расправу се може скратити на 10 (десет) дана.
4. Након обављања расправе и прибављеног мишљења уз подршку Комисије за правна питања, Извршни одбор дефинише коначан предлог Статута и прослеђује га Скупштини на усвајање.
5. Када се одлучује о променама Статута (доношењу новог Статута или доношењу измена и допуна постојећег статута) одлуке се доносе 2/3 већином гласова од укупног броја делегата у Скупштини ГФС Смедерево.

**Члан 76.**

Јавност рада

1. Активности ГФС Смедерево су у принципу отворене за јавност.
2. ГФС Смедерево редовно информише јавност путем:

а) достављања документације и извештаја заинтересованим странама и лицима,

б) саопштења за медије и прес конференција,

в) веб сајта ГФС Смедерево и друштвених мрежа у надлежности ГФС Смедерево.

1. Седнице Извршног одбора, Секретаријата и правних органа, сталних и ад хок комисија ГФС Смедерево нису јавне. Одлуке од јавног интереса за фудбалску организацију и за јавност могу се доставити јавности уколико се поштују правила о поверљивим информацијама.

**Члан 77.**

Одговорност за проузроковану штету

1. Чланови органа и тела одговарају солидарно за штету коју су гласањем за одређену одлуку проузроковали ГФС Смедерево, ако је та одлука донета грубом непажњом или са намером да се штета проузрокује.
2. За штету из става 1. овог члана не одговарају чланови који су били против доношења одлуке или су се уздржали од гласања.
3. Поступак за накнаду штете покреће се на основу одлуке Скупштине или Извршног одбора.

**Члан 78.**

Распуштање

1. ГФС Смедерево се може распустити на захтев најмање 3/4 чланова Скупштине.
2. Овај захтев треба да разматра ванредна Скупштина, на којој неће бити других тачака на дневном реду.
3. Члан 37. тачка 4. Статута примењиваће се за кворум за присутност и кворум за доношење одлуке.
4. Одговарајуће владино тело за спорт, ФС Подунавског округа, ФСР Западне Србије и ФСС биће обавештени о распуштању ГФС Смедерево у року од осам (8) дана.
5. Надлежности савеза биће пренешене на ФС Подунавско округа док се не оснује фудбалски савез са истим циљем и задацима.
6. Правно правило преноса (само назив ГФС Смедерево) наслеђује ФС Подунавског округа као фудбалски орган. Средства рада и слично прелази у власништво оног правног лица које је учествовало у добијању тих средстава.

**VII - СПОРОВИ**

**Члан 79.**

Арбитража

1. Против коначних одлука проистеклих из правних поступака или спорова вођених од стране органа ГФС Смедерево,ФС ПОДУНАВСКОГ ОКРУГА, ФСРЗС и ФСС у које су укључени чланови ГФС Смедерево, чланови лига, клубови, чланови клубова, играчи и службена може се поднети тужба Спортском арбитражном суду са седиштем у Лозани (ЦАС). Рок за подношење тужбе ЦАС-у је десет (10) дана од дана пријема коначне одлуке.
2. Сви чланови ГФС Смедерево су дужни да у своје статуте уграде одредбе којима признају надлежност Већа за решавање спорова ФСС, као и могућност да ЦАС-у поднесу тужбу против одлука Већа за решавање спорова ФСС.
3. Спорови са међународним елементом који настану из, или се односе на примену Статута, правилника, директива и одлука ФИФА или УЕФА могу само на последњој инстанци бити поднети ЦАС-у, како је прецизирано у статутима ФИФА и УЕФА.

**Члан 80.**

**Надлежност**

1. ГФС Смедерево је надлежан за решавање спорова између страна које припадају ГФС Смедерево или су придружени ГФС Смедерево.
2. ФИФА и/или УЕФА су надлежне за решавање међународних спорова тј. спорова између страна које припадају различитим савезима и/или конфедерацијама у складу са одговарајућим правилима.
3. ГФС Смедерево ће обезбедити да и ГФС Смедерево и сви субјекти који су у надлежности ГФС Смедерево у потпуности поштују одлуке које донесу надлежна тела ФСРЗС, ФСС, УЕФА, ФИФА или ЦАС.

,

**VIII - МЕРЕ ЗА ПРИМЕНУ СТАТУТА**

**Члан 81.**

1. За повреде Статута Извршни одбор ГФС Смедерево може покренути поступак за примену мера за остваривање Статута.
2. Посебном одлуком Извршног одбора утврђују се услови, време трајања и поступак за примену мера за остваривање Статута.
3. Извршни одбор ГФС Смедерево доноси мере према стручним организацијама, окружним–градским–општинским савезима за грубе повреде Статута.

**Члан 82**.

1. Извршни одбор доноси следеће мере за примену Статута: суспендовање органа савеза и организација, одређивање привременог органа руковођења савезом или стручном организацијом у одређеном времену, расписивање избора за органе савеза и стручне организације.
2. Пре доношења мера из става 1. овог члана, Извршни одбор упућује писано упозорење, са тачним роковима за исправљање недостатака који су довели до повреде Статута.

**IX - ПРЕЛАЗНЕ И ЗАВРШНЕ ОДРЕДБЕ**

**Члан 83.**

1. До окончања изборног поступка који ће бити спроведен у складу са одредбама овог статута, сви статутарни органи и тела ГФС Смедерево који се налазе у актуелном мандату настављају са радом. Даном избора нових органа и тела ГФС Смедерево у складу са одредбама овог статута, престаће мандат члановима статутарних органа и тела који су изабрани у складу са одредбама ранијег Статута ГФС Смедерево. Нови органи и тела ГФС Смедерево бирају се на период од 4 (четири) године почев од датума њиховог избора и/или именовања.

**Члан 84.**

1. Чланови ГФС Смедерево усагласиће своје статуте са овим Статутом у року одређеном чл.98. Статута ФС Србије.

**Члан 85.**

1. Ступањем на снагу овог Статута престаје да важи Статут ГФС Смедерево усвојен на Скупштини одржаној 19.03.2018.године.

**Члан 89.**

Овај Статут ступа на снагу осмог дана од дана објављивања на званичној интернет презентацији ГФС Смедерево.

У Смедереву, СКУПШТИНА ГФС СМЕДЕРЕВО 15.02.2022. године Звездан Врбановић, председавајући